Δούκας της Κορνουάλης

Ο Δούκας της Κορνουάλης (αγγλικά: Duke of Cornwall) είναι τίτλος ευγενείας της Αγγλίας, που παραδοσιακά κατέχει ο μεγαλύτερος γιος του κυρίαρχου Βρετανού μονάρχη, μέχρι πρότινος Άγγλου μονάρχη. Από τις 8 Σεπτεμβρίου 2022, που ανέλαβε το θρόνο ο Κάρολος Γ΄ του Ηνωμένου Βασιλείου, τον τίτλο κατέχει ο διάδοχος Πρίγκιπας Ουίλιαμ. Το Δουκάτο της Κορνουάλης ήταν το πρώτο δουκάτο που δημιουργήθηκε στην Αγγλία και συστάθηκε με βασιλική χάρτα το 1337.

 Κάποιες λαογραφικές ιστορίες των Βρετανικών Νήσων, όπως η History of the Kings of Britain (1136) του Τζέφρι του Μόνμουθ, ισχυρίζονται ότι ο πρώτος ηγέτης της Κορνουάλης ήταν ο Κορίνεος, ένας Τρώας πολεμιστής και σύμμαχος του Βρούτου της Τροίας, του αρχικού οικιστή των Βρετανικών Νήσων. Από αυτή την πρώιμη περίοδο της αρθουριανής εποχής, οι θρυλικοί δούκες της Κορνουάλης ήταν ημιαυτόνομοι, αν όχι ανεξάρτητοι, από τον υψηλό βασιλιά ή κυβερνήτη της Βρετανίας, εξυπηρετώντας τον παράλληλα ως τον πλησιέστερο σύμμαχό του και, κατά καιρούς, ως προστάτη του. Σύμφωνα με τον μύθο, ο Γκορλουά δούκας της Κορνουάλης υπό τον βασιλιά Ούθερ Πεντράγκον, επαναστάτησε ενάντια στην εξουσία του τελευταίου, όταν ο βασιλιάς απέκτησε εμμονή με τη γυναίκα του Γκορλουά, Ιγκρέιν. Ο Ούθερ σκότωσε τον Γκορλουά και πήρε την Ιγκρέιν: το αποτέλεσμα της ένωσής τους ήταν ο μελλοντικός βασιλιάς Αρθούρος. Το ιστορικό αρχείο υποδηλώνει, ότι μετά τον αγγλοσαξονικό εποικισμό της Βρετανίας η Κορνουάλη αποτελούσε τμήμα του χωριστού βασιλείου της Δουμνονίας, το οποίο περιελάμβανε και τον Ντέβον, αν και υπάρχουν ενδείξεις ότι κατά καιρούς μπορεί να είχαν οι δύο επικράτειες τους δικούς του ηγεμόνες. Η νοτιοδυτική Βρετανία ενσωματώθηκε βαθμιαία στο αναδυόμενο Βασίλειο της Αγγλίας και μετά την νορμανδική κατάκτηση το 1066, οι νέοι ηγέτες της Αγγλίας διόρισαν τους δικούς τους άνδρες ως κόμητες της Κορνουάλης, ο πρώτος από τους οποίους ήταν στην πραγματικότητα ένα Βρετόνος της Κορνουάλης στη Βρετάνη. Ο Εδουάρδος, ο μαύρος πρίγκιπας, ο μεγαλύτερος γιος του Εδουάρδου Γ΄, έγινε ο πρώτος δούκας της Κορνουάλης το 1337, όταν ο Εδουάρδος Γ΄ είχε χάσει τον τίτλο του δούκα της Νορμανδίας. Όταν ο πρίγκιπας Εδουάρδος προαπεβίωσε του βασιλιά, το δουκάτο αναδημιουργήθηκε για τον γιο του, τον μέλλοντα Ριχάρδο Β΄. Σύμφωνα με μία χάρτα του 1421, το δουκάτο θα περνούσε στον μεγαλύτερο γιο του εκάστοτε ηγεμόνα. Η Κορνουάλη ήταν το πρώτο δουκάτο, που δημιουργήθηκε στο βασίλειο της Αγγλίας. Εδουάρδος του Γούντστοκ ο Μαύρος πρίγκιπας, Ανζού-Πλανταγενετών 1337-1376 (39 έτη) Ερρίκος (Ε΄) Λάνκαστερ (μικρανιψιός τού προηγουμένου) 1399-1413 (14 έτη) Ερρίκος (ΣΤ΄) Λάνκαστερ (γιος του προηγουμένου) 1421-1422 (1 έτος) Εδουάρδος του Ουεστμίνστερ Λάνκαστερ (γιος του προηγουμένου) 1454-1471 (17 έτη) Εδουάρδος (Ε΄) Υόρκης (4oς εξάδελφος του προηγουμένου) 1471-1483 (12 έτη) Εδουάρδος του Μίντλεχαμ Υόρκης (εξάδελφος του προηγουμένου) 1483-1484 (1 έτος) Αρθούρος της Ουαλίας Τυδώρ (γιος της εξαδέλφης του προηγουμένου) 1486-1502 (16 έτη) Ερρίκος (Η΄) Τυδώρ (αδελφός του προηγουμένου) 1502-1509 (7 έτη) Ερρίκος της Κορνουάλης Τυδώρ (γιος του προηγουμένου) 1511 (1 μήνας και 21 ημέρες) Εδουάρδος (ΣΤ΄) Τυδώρ (ετεροθαλής αδελφός του προηγουμένου) 1537-1547 (10 έτη) Ερρίκος Φρειδερίκος της Ουαλίας Στιούαρτ (δισεγγονός του εξαδέλφου του προηγουμένου) 1603-1612 (9 έτη) Κάρολος (Α΄) Στιούαρτ (αδελφός του προηγουμένου) 1612-1625 (13 έτη) Κάρολος-Ιάκωβος Στιούαρτ (γιος του προηγουμένου) 1629 (1 ημέρα) Κάρολος (Β΄) Στιούαρτ (αδελφός του προηγουμένου) 1630-1649 (19 έτη) Ιάκωβος Φραγκίσκος Εδουάρδος Στιούαρτ (ανιψιός του προηγουμένου) 1688-1702 (14 έτη) Γεώργιος Β΄ Γουέλφων-Ανοβέρου (γιος του 2ου εξαδέλφου του προηγουμένου) 1714-1727 (13 έτη) Φρειδερίκος, Πρίγκιπας της Ουαλίας Γουέλφων-Ανοβέρου (γιος του προηγουμένου) 1727-1751 (24 έτη) Γεώργιος (Δ΄) Γουέλφων-Ανοβέρου (εγγονός του προηγουμένου) 1762-1820 (58 έτη) Εδουάρδος (Ζ΄) Βέτιν-Σαξονίας-Κόμπουργκ & Γκότα ("Ουίνδσορ") (μικρανιψιός του προηγουμένου) 1841-1901 (60 έτη) Γεώργιος (Ε΄) Βέτιν-Σαξονίας-Κόμπουργκ & Γκότα ("Ουίνδσορ") (γιος του προηγουμένου) 1901-1910 (9 έτη) Εδουάρδος (Η΄) Βέτιν-Σαξονίας-Κόμπουργκ & Γκότα ("Ουίνδσορ") (γιος του προηγουμένου) 1910-1936 (26 έτη) Κάρολος (Γ΄) Βρετανίας (μικρανιψιός του προηγουμένου) 1952-2022 (70 έτη) Ουίλιαμ, Πρίγκιπας της Ουαλίας Βρετανίας (γιος του προηγουμένου) από το 2022 The Duchy of Cornwall Αρχειοθετήθηκε 2012-08-09 στο Wayback Machine. at The Prince of Wales's website Guardian Unlimited article Celtic Frontier or County Boundary? Competing discourses of a late nineteenth century British border link dead The charter of 1337